ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ru ky ky ky ky ky ky ky ky ky ky ky ky ky ru ky ru ru ky ky ky ky ky ky ky ky tt ru ky bxr ky ky ky ky ru gom ky ru ky bg ky uk ky uk ky ru ru
"Айат пресс", 19.03.09 - 4-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Атамекен" партиясындагы жаштар канатынын лидери
"Коомдук аң-сезим өзгөрмөйүн, өлкө тагдыры да өзгөрбөйт"
- Арбир саясый кырдаал өзүнүн жаңы муунун алып чыгат экен. Айтсак, соңку кыргыз саясатында Эдил Байсалов, Алмамбет Шыкмаматов, өзүң сыяктуу алдыңкы саптагы жаштардын төбөсү көрүнүп калды. Ошондон улам сендей билимдүү жаштардын көзү менен карасак, биздеги саясый кармаштар маданий деңгээлде болуп атабы?
- Кыргызстандагы саясый турмушту эчбир маданий деңгээлдеги кармаштар деп айта албайм. Албетте, оппозиция тарабында да оркойгон кемчиликтер толтура, бирок эң эле эрежесиз, ыплас ыкмалар бийлик тарабынан көбүрөк колдонулууда. Эң коркунучтуусу - адам өмүрү сокур тыйынга татыбаган деңгээлге жеттик. Анан кайдагы дүйнөлүк стандарттагы саясый маданият, саясый кармаштар жөнүндө сөз кыла алабыз! Бизде канткенде маданий деңгээлдеги күрөш жүрөт? Эки тарап бир-бирин угуп, бир-биринин пикирин сыйлоого үйрөнгөндө. Азыр болсо ал чектен өтүп, бийлик тарабынан саясый күрөштүн баары өктөмдүк менен күүсүнө келип, коркутуп-үркүтүү жолун тандап алды.
- Дегеле оппозиция маанайында жүргөн жаш саясатчылардын бүгүнкү бийлик менен кызматташууга барган кадамдарына кандай карайсың? Алардын эртеңки саясый келечеги түбөлүктүү деп ойлойсуңбу?
- Эгер алар чындап эле эл жана өлкө келечегин ойлосо, башка кадамдарга бармак. Менимче, көбү жеке кызыкчылыктары үчүн бир жээктен экинчи жээкте жүргөнү - эчнерсени өзгөртпөйт. Себеби биз мамлекеттик системаны өзгөртмөйүн, бирин-экин оппозицияда жүрүп төбөсү көрүнгөндөр бийлик тарап менен кызматташууга барганы жалпы багытыбызды оңоп жибербейт.
- Учурда "бийлик системасын жаштар менен алмаштыруу керек" деген пикирлер күч. Менимче, акыркы 10-15 жылда мектеп партасында же ЖОЖдордо болсун, көпчүлүк жаштар коррупция элементтерин көрүп өстү. Демек, жаштар бийликке келсе деле "уядан эмнени көрсөң, учканда ошону аласың" болбойбу?
- Мен да жаштарды бийликке алып келсек эле, мамлекетибиз оңолуп кетет дегенден алысмын. Адам жаш болобу, кары болобу, биринчи кезекте туткан тутумдарынан тайбаган кесипкөй болушу керек. Анан жөн эле мамлекеттик кадрларды жаштар менен алмаштыруу болуп атат деп азыркы бийликтегилердин жар салганы - куру кыйкырык. Мен муну 2009 же 2010-жылы болор президенттик шайлоо алдындагы стратегиялык эмес, а тактикалык оюндар деп гана эсептейм. Тек гана бизде коомдук аң-сезим өзгөрмөйүн, өлкө тагдыры да өзгөрбөйт.
- Акыркы 3-4 жылдагы саясый окуялар жаштарды тарбиялады деп ойлойсуңбу?
- Албетте. Айрыкча Акаев режими кулаган 24-марттагы окуядан кийин жаштардын саясаттагы активдүүлүгү өстү. Андан бери көптөгөн жаштардын уюмдары, бирикмелери пайда болду. Акыркы 3-4 жылда бийлик системасына нааразы жаштардын катары абдан көбөйгөнүнөн эле, демек алар өздөрүнүн келечегине кайдыгер эмес экенин туйсак болот.
- Антейин десең, баягы ноябрь митингисинде көчөгө батпаган оппозиция Улуттук университеттин жатаканасына барып, жаштарды көчөгө чыгууга үндөп, бирок алар терезеден шыкаалап карап турганы гана болбосо, көчөгө чыкпай койду эле го...
- Мунун барын убактылуу көрүнүш деп эсептейм. Коомдо эч качан массалык түрдө сын көз караш өнүгүп кеткен учурлар тарыхта да болгон эмес. Азыр болсо ошондогу жатаканадан чыкпаган жаштар бизге кошулуп иштей баштады. Себеби, бүгүнкүдөй бийликтин саясаты менен өздөрүнүн келечеги болбой турганына көздөрү жетти. Алар мүмкүн диплом алып чыгат, бирок алган дипломдору менен кайра эле жумушсуздардын армиясына барып кошулаарына көбү түшүнө баштады.
- 27-мартта болор митингге жаштар массалык түрдө кошуларына ишенесиңби?
- Алдын ала кошулабыз дегендери көп. Азыр коомдо массалык нааразычылыктар менен катар аң-сезимдер өзгөрүүдө. Болгону, күн мурунтан "27-мартта бийликке көргүлүктү көрсөтөбүз" дегенден алыс болуп туралы.
"Бийлик криминалга жакындашып кетти"
- Алдыдагы митингге даярдыгыңыздар...
- Абдан жакшы. Партиялар, саясий кеңеш жана БЭК биригип "кайсы региондон ким иштейт?" деген суроолорду чечкенбиз. Бүгүн КСДП жыйын өткөрүп, Молдомуса Конгантиев жана Элмурза Сатыбалдиевдер келишти. Ошол жерден Конгантиевге "27-мартта элди чогултуп жатабыз, сиз жолтоо болбой эч тоскоолдуктарды жасабаңыз. Эл чогулуп айтчу сөзүн айтып калууга укугу бар. Эгер ошол күнү биздин кыймылды бузуп, чагымчыларды жиберип, милийсалар кийлигишсе, 24-март кайталанып кетет"- деп кайрылдым. Биздин фракциянын өкүлдөрү министрликке чейин кайрылып, ар бир район, областтагылар менен сүйлөшүүлөрдү жүргүзүп жатышат.
- Митингге чыгуудагы башкы мотивиңер тууралуу айта кетсеңиз?
- Бизди коомдогу эки нерсе ойго салат. Биринчиси, бийликтин криминалдашуусу, экинчиси, саясый куугунтуктарга каршы. Анткени азыркы бийликтин криминал менен жакындашуусу саясый өлүмдөргө, журналисттердин оозун бууп, кол салуусуна алып келди. Коомубузда коопсуздукка эч ким кепилдик бере албай калды. Элдик маселелерди көтөрүп чыгуу менен партиялаштарды 27-мартта чакырып, үгүт иштерин жүргүзүп жатабыз. Ал эми бийлик өкүлдөрү "короого кирсеңер өлөсүңөр" деген үгүттөрдү жүргүзүшүүдө. Бүгүнкү 2009-жыл менен 1937-жыл окшошуп калды. Анда эч күмөн жок, митингге даярдыктарды көрүү менен саясий партияларбы, жарандык коомбу, айтор демократиялаштыруудагы процессти артка кетирбөөгө чоң аракет көрүп атабыз.
- Кээ бир бийлик өкүлдөрү "оппозиция жөн гана убара тартып, 27- мартта эч кандай жыйынтык чыгара алышпайт" дегенине эмне демекчисиз?
- Биздин план боюнча карапайым эл ичтеги дартын айтып калышы керек. Бирөөсү өлүп атса, бирөөсү күйүп атат, ал аз болгонсуп уурдап кетишүүдө. Ушундай иштер болгону менен айыбы ачылбай калууда. Ошондуктан элди чыгарып, үгүт иштерин жүргүзүүдөбүз. Биз үчүн бул убара эмес. Эгер бизди бийлик өкүлдөрү жөн гана убара тартып жатат десе, биз да көрөбүз, биздин аркабызда да эл бар.
"Эл бийликти каргап атат"
- 27-мартта боло турган митингден жыйынтык чыгарабыз деген ойдосузбу?
- Эгерде биз жыйынтык чыгара албайбыз деп, анча-мынча күмөн санасак, анда 27-марттан баштап Кыргызстанда болгон бийликке каршы митингдерди уюштурбайт болчубуз. Сөзсүз түрдө жыйынтык чыгарабыз. Биздин улуу Чыңгызхан деген жээнибиз "корксоң баштаба, баштасаң коркпо" деген. Бизди коркутуп-үркүтүп көрүштү, эми эмнебиз калды?
- "Уюштуруу иштерин баштап коюп, жыйынтык чыгара алышпайт" деген ойлор айтылууда?
- Андай кептерди Акүйдүн идеолог сөрөйлөрү канаты жок, куйругу жок өрдөктөрдү учуруп атат. Бул Акаевдин учурунда да, азыр да болууда. Эгерде биз, бириккен оппозиция кичинекей топ болсо, бийлик коркпосо болот эле. Кыргызстанда эки түрдүү оппозиция бар. Эң коркунучтуусу, чечкиндүүсү эл экенин унутпайлы. Элдин 95 пайызы бүгүн бийликке каршы нааразычылыктан, жек көрүүдөн өтүп, каргай баштады. 90 пайыздын 5-10 пайызы чыга турган болсо, бул бийликти эл кулатат.
КРнын өкмөтүнө караштуу дене тарбия жана спорт, жаштардын иштери жана балдарды коргоо боюнча мамлекеттик агенттиги белбоо күрөшү боюнча республика аралык чемпионат уюштуруп, 68 кг салмак категориясындагы 1-орунду Ырысбек Ажыбековго ыйгарышты.
Мамлекеттик дене тарбия жана спорт Академиясында аялдар арасында волейбол боюнча шаардык чемпионат аягына чыкты. Жыйынтыгында Мамлекеттик Техникалык университетинин спортчулары Кыргыз-Россия Славян университетинин спортчуларын 3 : 2 упайы менен жеңип алды. Үчүнчү орунга "Эви-Автоцентрдин" волейболчулары ээ болду. Калган катышуучулар ар кандай орден, грамоталар менен сыйланышты.
Чыңгыз Айтматов атындагы шаардык китепкананын залында 21-30-мартта алгач ирет өспүрүм балдар, кыздар арасында шахмат боюнча мелдеш өтөт. Мелдешке Кыргызстандын бардык облустарынан келген болочок шахматчылар катышат. Оюн Швейцариялык системада өткөрүлүп, оюнчулар курагы боюнча алты топко бөлүнүп ойношмокчу.
"Ала-Тоо" кубогу үчүн футбол боюнча эларалык турнир Кант шаарында улантылууда. Кипрдин курама командасы Казакстандын Тараз шаарынын курама командасын 3 : 2 саны менен жеңип алышкан. "Абдыш-Ата" Кипр футболчуларын 0:5 эсебинде жеңип, анан "Шер" командасын 3:0 упай менен эч кыйынчылыгы жок утушту. Жеңүүчүгө кубок 20-мартта майрамдык шаң-салтанат менен тапшырылат.
Кыргызстанда бокс боюнча республикалык чемпионат башталды. Кант шаарында өтүп аткан бул таймашка өлкөбүздүн бардык аймактарынан келген мыкты боксчулар катышууда. Бишкек шаарынан Руслан Карипов, Мелис Исмаилов, Залкар Бакиров жана башка мыкты боксерлер күч сынашат. Финал 20-март күнү болот. Жеңүүчү республиканын чемпиону гана болбостон, 29-мартта өтүүчү профессионалдардын турнирине да катышууга мүмкүнчүлүк алат.